pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่เยี่ยมชมการดำเนินงานศูนย์เรียนรู้ด้านเกษตรกรรมของทัณฑสถานเกษตรอุตสาหกรรมเขาพริก พร้อมให้กำลังใจผู้ต้องขังให้เตรียมความพร้อมเป็นคนดีกลับคืนสู่สังคม
วันอังคารที่ 22 สิงหาคม 2560
รมว.ยุติธรรม ลงพื้นที่เยี่ยมชมการดําเนินงานศูนย์เรียนรู้ด้านเกษตรกรรมของทัณฑสถานเกษตรอุตสาหกรรมเขาพริก พร้อมให้กําลังใจผู้ต้องขังให้เตรียมความพร้อมเป็นคนดีกลับคืนสู่สังคม
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ลงพื้นที่เยี่ยมชมการดําเนินงานศูนย์เรียนรู้ด้านเกษตรกรรมของทัณฑสถานเกษตรอุตสาหกรรมเขาพริก พร้อมให้กําลังใจผู้ต้องขังให้เตรียมความพร้อมเป็นคนดีกลับคืนสู่สังคม
เมื่อวันอาทิตย์ที่ ๒๐ สิงหาคม ๒๕๖๐ เวลา ๑๔.๐๐ น.
ณ ทัณฑสถานเกษตรอุตสาหกรรมเขาพริก ตําบลคลองไผ่ อําเภอสีคิ้ว จังหวัดนครราชสีมา
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ลงพื้นที่เยี่ยมชมการดําเนินงานของศูนย์เรียนรู้ด้านเกษตรกรรม
พร้อมทั้งกล่าวให้โอวาทในพิธีทบทวนคําปฏิญาณและสวนสนามของลูกเสือวิวัฒน์พลเมือง
ในโครงการบําบัดฟื้นฟูสมรรถภาพผู้ต้องขังยาเสพติด ในรูปแบบวิวัฒน์พลเมืองราชทัณฑ์ด้วยกระบวนการลูกเสือ รุ่นที่ ๒ จํานวน ๓๐๐ คน
โอกาสนี้ รัฐมนตรีว่าการกระทรวงยุติธรรม กล่าวว่า พื้นที่ในบริเวณนี้ควรพัฒนาให้เป็นศูนย์ฝึกอาชีพให้แก่ผู้ต้องขัง และพัฒนาเป็นศูนย์การเรียนรู้ต้นแบบและสร้างอาชีพด้านเกษตรกรรม โดยจัดทําเป็นห้องเรียน มีแผนการทํางานโดยใช้แนวทางที่หลากหลาย ทั้งแนวทางเศรษฐกิจพอเพียง และแนวทางเกษตรกรรมสมัยใหม่
นอกจากนี้ ได้เยี่ยมชมโครงการศูนย์เรียนรู้การเลี้ยงไก่ไข่ สุกรขุน ฐานการเรียนรู้การปลูกพืช และเลี้ยงสัตว์
ตามหลักปรัชญาเศรษฐกิจพอเพียง ซึ่งกรมราชทัณฑ์ได้รับความร่วมมือจากเครือเจริญโภคภัณฑ์
และกองทุนกําลังใจในพระดําริ พระเจ้าหลานเธอ พระองค์เจ้าพัชรกิติยาภา
เพื่อให้ความรู้แก่ผู้ต้องขังได้นํากลับไปประกอบอาชีพเลี้ยงดูตนเองและครอบครัวภายหลังเมื่อพ้นโทษแล้ว
หลังจากนั้น รัฐมนตรีว่าการกระทรวงยุติธรรม ได้กล่าวให้โอวาทในพิธีทบทวนคําปฏิญาณและสวนสนามของลูกเสือวิวัฒน์พลเมืองว่า ขอขอบคุณทุกคนที่ฝึกฝนให้การสวนสนามเกิดความพร้อมเพรียง สมเกียรติของการเป็นลูกเสือพัฒนา ซึ่งความพร้อมเพรียงไม่ใช่มาจากสภาพร่างกายที่ผ่านการฝึกฝนเท่านั้น แต่เป็นความพร้อมเพรียง
ที่เกิดขึ้นจากจิตใจของทุกคน ทั้งนี้ การที่ทุกคนเข้ามาฝึกวิวัฒน์พลเมืองถือเป็นโอกาสที่ดี เพราะได้ฝึกความเข้มแข็งทั้งด้านร่างกาย จิตใจ และได้ฝึกอาชีพ พร้อมเน้นย้ําให้ทุกคนยึดถือคําปฏิญาณที่ให้ไว้เพื่อยึดถือเป็นแนวทาง
การปฏิบัติตนเพื่อเตรียมความพร้อมเป็นคนดีและกลับคืนสู่สังคมในอนาคตต่อไป
รัฐบาลไทย-ข่าวทำเนียบรัฐบาล-กสร. เตรียมส่งเจ้าหน้าที่ลงพื้นที่ทำความเข้าใจ “ปรับค่าจ้าง”
วันศุกร์ที่ 19 มกราคม 2561
กสร. เตรียมส่งเจ้าหน้าที่ลงพื้นที่ทําความเข้าใจ “ปรับค่าจ้าง”
กรมสวัสดิการและคุ้มครองแรงงาน รับมือปรับค่าจ้างขั้นต่ํา เตรียมส่งเจ้าหน้าที่ลงพื้นที่     ทําความเข้าใจ ชี้แจงเหตุผล รับฟังปัญหานายจ้าง ลูกจ้าง พร้อมกํากับดูแลให้ปฏิบัติถูกต้อง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะกรรมกรรมค่าจ้างมีมติปรับค่าจ้างขั้นต่ําทั่วประเทศ โดยจะมีผลบังคับใช้ตั้งแต่ 1 เมษายน 2561 นั้น กสร. เตรียมความพร้อมโดยได้สั่งการให้พนักงานตรวจแรงงานสํานักงานสวัสดิการและคุ้มครองแรงงานทั่วประเทศเร่งลงพื้นที่ประชาสัมพันธ์และเข้าไปทําความเข้าใจกับผู้ประกอบการ นายจ้าง และลูกจ้างเพื่อสร้างความเข้าใจที่ถูกต้องเกี่ยวกับการปรับโครงสร้างค่าจ้างตามอัตราที่ปรับเพิ่ม ตลอดจนชี้แจงเหตุผลการปรับค่าจ้างขั้นต่ําตามอัตราใหม่ เพื่อป้องกันไม่ให้มีผลกระทบต่อทั้งลูกจ้างเก่าและลูกจ้างใหม่
อธิบดีกสร. กล่าวต่อไปว่า ช่วงก่อนที่ค่าจ้างขั้นต่ําอัตราใหม่จะมีผลบังคับใช้ กสร.จะมุ่งเน้นสร้างความเข้าใจและชี้แจง รวมไปถึงรับฟังปัญหาเพื่อให้โอกาสนายจ้างปรับตัว และเน้นการบริหารจัดการเพื่อช่วยให้นายจ้างและลูกจ้างอยู่ได้ หลังจากที่อัตราค่าจ้างดังกล่าวมีผลบังคับใช้แล้วก็จะกํากับดูแลให้สถานประกอบกิจการปฏิบัติให้ถูกต้องตามกฎหมายต่อไป
รัฐบาลไทย-ข่าวทำเนียบรัฐบาล-รัฐมนตรีเกษตรฯ ยืนยันยังควบคุมปริมาณน้ำจากเขื่อนแก่งกระจานได้ตามแผน
วันจันทร์ที่ 6 สิงหาคม 2561
รัฐมนตรีเกษตรฯ ยืนยันยังควบคุมปริมาณน้ําจากเขื่อนแก่งกระจานได้ตามแผน
รัฐมนตรีเกษตรฯ ยืนยันยังควบคุมปริมาณน้ําจากเขื่อนแก่งกระจานได้ตามแผน สามารถชะลอน้ําเข้าสู่ตัวเมืองเพชรบุรีให้กระทบประชาชนน้อยที่สุด พร้อมฝากประชาชนติดตามสถานการณ์น้ําอย่างใกล้ชิด
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยถึงสถานการณ์น้ําในจังหวัดเพชรบุรี ว่า การบริหารจัดการน้ําเขื่อนแก่งกระจานยังควบคุมได้และเป็นไปตามแผน แม้ปริมาณน้ําที่ไหลเข้าเขื่อนแก่งกระจานจะมีค่อนข้างมาก ส่งผลให้น้ําที่ระบายออกจากประตูระบายน้ําปกติ ไหลเข้าสู่ทางระบายน้ําล้นฉุกเฉิน หรือ spillway แล้วก็ตาม แต่ไม่ใช่การล้นออกจากสันเขื่อนแต่อย่างใด นอกจากนี้ กรมชลประทานยังได้ติดตั้งเครื่องสูบน้ําออกจากพื้นที่ต่ํา และติดตั้งเครื่องผลักดันน้ําบริเวณท้ายเขื่อนเพชรบุรีเพื่อเร่งให้ระบายออกทะเลโดยเร็วที่สุดด้วย
จากแผนการระบายน้ํา และการบริหารจัดการน้ําของหน่วยงานภาครัฐทั้งหมดที่เกี่ยวข้อง จะสามารถหน่วงน้ําให้เข้าสู่ตัวเมืองเพชรบุรีได้ช้าลง เพื่อให้ประชาชนมีเวลาเตรียมตัวเคลื่อนย้ายสิ่งของขึ้นสู่ที่สูง และส่งผลกระทบในพื้นที่ราบลุ่มและพื้นที่เกษตรกรรมน้อยที่สุด
สําหรับพื้นที่ที่อาจได้รับผลกระทบ กระทรวงเกษตรฯ ได้เตรียมมาตรการเยียวยาไว้แล้ว โดยจะดําเนินการด้วยความรวดเร็ว ถูกต้อง และมีคุณภาพ อย่างไรก็ตาม ขอให้ประชาชนติดตามสถานการณ์น้ําและข่าวสารจากทางหน่วยงานราชการอย่างใกล้ชิดด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นักธุรกิจไทยและฮ่องกงสนใจการลงทุนในอีอีซี
วันศุกร์ที่ 19 พฤษภาคม 2560
นักธุรกิจไทยและฮ่องกงสนใจการลงทุนในอีอีซี
โครงการระเบียงเศรษฐกิจพิเศษภาคตะวันออก หรือ EEC กําลังอยู่ในความสนใจของนักลงทุนฮ่องกง ซึ่งจะทําให้ในอนาคต ไทยจะเป็นเสมือนศูนย์กลางในการเชื่อมโยงอาเซียน เข้ากับเส้นทางสายไหมทางเศรษฐกิจที่ประเทศจีนกําลังสร้างขึ้น
ต่อจากนี้ไป ขอเชิญรับฟังไทยคู่ฟ้า ครับ
นักธุรกิจฮ่องกงให้ความสนใจลงทุนในพื้นที่โครงการระเบียงเศรษฐกิจพิเศษภาคตะวันออก หรือ EEC ซึ่งจะเติบโตเป็นศูนย์กลางการค้าของไทยและอาเซียนที่เชื่อมโยงกับเส้นทางการค้าในยุทธศาสตร์ One Belt One Road ของจีน โดยเน้นความร่วมมือเพื่อพัฒนาการใช้ประโยชน์พื้นที่ เส้นทางคมนาคม การลงทุนใน 10 อุตสาหกรรมเป้าหมาย และระบบขนส่งสาธารณะ รวมถึงผลักดันให้จัดตั้งสํานักงานเศรษฐกิจและการค้าฮ่องกงในไทยเพื่อขยายโอกาสและความร่วมมือกับ SMEs ไทย เช่น การถ่ายทอดองค์ความรู้และเทคโนโลยีที่ฮ่องกงมีความเชี่ยวชาญแก่ SMEs ไทย โดยปัจจุบันไทยเป็นเป้าหมายการลงทุนอันดับ 1 ของฮ่องกงในภูมิภาคอาเซียน ทั้งนี้ รัฐบาลพร้อมเชื่อมโยงความร่วมมือระหว่างประเทศเพื่อให้ทุกฝ่ายเติบโตไปด้วยกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บีโอไอจัดสัมมนาอุตสาหกรรมระบบราง
วันพฤหัสบดีที่ 26 กันยายน 2562
บีโอไอจัดสัมมนาอุตสาหกรรมระบบราง
บีโอไอจัดสัมมนาอุตสาหกรรมระบบราง
เมื่อเร็วๆ นี้ นางสาวบงกช อนุโรจน์ รองเลขาธิการคณะกรรมการส่งเสริมการลงทุน (บีโอไอ) (กลาง) เปิดการสัมมนา เรื่อง “อนาคตผู้ประกอบการไทยกับการผลิตชิ้นส่วน ในอุตสาหกรรมระบบราง” เพื่อส่งเสริมและพัฒนาศักยภาพผู้ผลิตชิ้นส่วนในอุตสาหกรรมระบบรางของไทย ให้มีมาตรฐานและความปลอดภัยระดับสากล โดยมีตัวแทนภาครัฐและเอกชนเข้าร่วมงานกว่า 150 คน ณ โรงแรมดิเอมเมอรัลด์ กรุงเทพฯ
รัฐบาลไทย-ข่าวทำเนียบรัฐบาล-“ยุติธรรม”หารือการบังคับใช้กฎหมายหนี้นอกระบบ ครั้งที่ ๒/๒๕๖๐
วันศุกร์ที่ 10 กุมภาพันธ์ 2560
“ยุติธรรม”หารือการบังคับใช้กฎหมายหนี้นอกระบบ ครั้งที่ ๒/๒๕๖๐
พันตํารวจเอก ดุษฎี อารยวุฒิ รองปลัดกระทรวงยุติธรรม เป็นประธานการประชุมหารือการบังคับใช้กฎหมายเจ้าหนี้นอกระบบ ครั้งที่ ๒/๒๕๖๐
เมื่อวันศุกร์ที่ ๑๐ กุมภาพันธ์ ๒๕๖๐ เวลา ๑๐.๐๐ น.
พันตํารวจเอก ดุษฎี อารยวุฒิ รองปลัดกระทรวงยุติธรรม
เป็นประธานการประชุมหารือการบังคับใช้กฎหมายเจ้าหนี้นอกระบบ ครั้งที่ ๒/๒๕๖๐
เพื่อหารือแนวทางในการแก้ปัญหาเกี่ยวกับเจ้าหนี้นอกระบบ และรูปแบบการบริหารจัดการ
และบูรณาการความร่วมมือระหว่างหน่วยงานที่เกี่ยวข้องให้มีประสิทธิภาพและยั่งยืน
โดยมีผู้แทนจากหน่วยงานต่างๆ ที่เกี่ยวข้อง ได้แก่ คณะรักษาความสงบแห่งชาติ
สํานักงานตํารวจแห่งชาติ สํานักงาน ป.ป.ง. กรมสรรพากร
กรมการปกครอง กระทรวงมหาดไทย เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติ กรุงเทพมหานคร
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมเตรียมความพร้อมเฝ้าระวังจุดเสี่ยงน้ำท่วมขังสายทางในเขตพื้นที่กรุงเทพมหานครและปริมณฑล
วันพุธที่ 7 มิถุนายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมเตรียมความพร้อมเฝ้าระวังจุดเสี่ยงน้ําท่วมขังสายทางในเขตพื้นที่กรุงเทพมหานครและปริมณฑล
นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมเตรียมความพร้อมเฝ้าระวังจุดเสี่ยงน้ําท่วมขังสายทางในเขตพื้นที่กรุงเทพมหานครและปริมณฑล เมื่อวันที่ 2 มิถุนายน 2560
พร้อมด้วย นายชาติชาย ทิพย์สุนาวี ปลัดกระทรวงคมนาคม นายพิศักดิ์ จิตวิริยะวศิน อธิบดีกรมทางหลวงชนบท นายสรพงศ์ ไพฑูรย์พงษ์ ผู้ช่วยปลัดกระทรวงคมนาคม และนายสราวุธ ทรงศิวิไล รองอธิบดีกรมทางหลวง โดยมี ผู้แทนกรมทางหลวง (ทล.) กรมทางหลวงชนบท (ทช.) องค์กรปกครองส่วนท้องถิ่น (อปท.) ข้าราชการ และเจ้าหน้าที่ เข้าร่วมประชุม ณ ห้องประชุมแขวงทางหลวงชนบทปทุมธานี จังหวัดปทุมธานี
นายอาคม เติมพิทยาไพสิฐ กล่าวว่า กระทรวงคมนาคม โดย ทล. และ ทช. ดําเนินโครงการป้องกันปัญหาอุทกภัยโดยปรับปรุงยกระดับถนนและก่อสร้างกําแพงกั้นน้ํา เตรียมความพร้อม และความมั่นคงแข็งแรงของแนวคันกั้นน้ําที่อยู่บนโครงข่ายทางหลวงในเขตกรุงเทพฯ และปริมณฑล เพื่อป้องกันพื้นที่เศรษฐกิจจากอุทกภัย ทั้งนี้ ให้ ทล. และ ทช. บูรณาการร่วมกับหน่วยงานที่เกี่ยวข้อง อาทิ กรุงเทพมหานคร เทศบาล และ อปท. ตรวจสอบพื้นที่ที่เป็นจุดเฝ้าระวัง จุดที่สุ่มเสี่ยง/อ่อนไหวที่คาดว่าจะเกิดน้ําท่วมขังหรือทรุดตัว และจัดเจ้าหน้าที่ เครื่องจักร ยานพาหนะ เพื่อเตรียมพร้อมสนับสนุนทุกหน่วยงานที่ได้รับการประสาน กรณีเกิดเหตุฉุกเฉินให้ติดตั้งป้ายเตือน ป้ายแนะนํา และอุปกรณ์อํานวยความสะดวก เพื่อป้องกันไม่ให้เกิดอุบัติเหตุ รวมทั้งให้ติดตามสถานการณ์อย่างใกล้ชิด ตลอด 24 ชั่วโมง เพื่อแก้ไขปัญหาโดยเร็วและลดผลกระทบที่เกิดกับประชาชน
ทั้งนี้ ทล. ได้ตรวจพบจุดเสี่ยงน้ําท่วมขังในเขตพื้นที่กรุงเทพฯ และปริมณฑล จํานวน 20 จุด ได้แก่ กรุงเทพฯ นนทบุรี สมุทรปราการ และปทุมธานี อาทิ ถนนวิภาวดีรังสิต ถนนแจ้งวัฒนะ ถนนรามอินทรา ถนนสุวิทวงศ์ ถนนเกษตร - นวมินทร์ ถนนคู่ขนานวงแหวนกาญจนาภิเษก ถนนลําลูกกา ถนนงามวงศ์วาน ถนนติวานนท์ ถนนสุขุมวิท ถนนศรีนครินทร์ ถนนพหลโยธิน เป็นต้น
ในส่วนของ ทช. ได้ตรวจสอบและเตรียมความพร้อมของแนวคันกั้นน้ําที่อยู่บนโครงข่ายทางหลวงชนบท ตลอดจนการป้องกันในจุดที่มีความเสี่ยงที่จะมีน้ําหลากข้ามคันกั้นน้ําในพื้นที่จังหวัดปทุมธานี พระนครศรีอยุธยา สระบุรี และนครปฐม โดยจัดเจ้าหน้าที่เฝ้าระวังบริเวณที่มีความเสี่ยงสูง เช่น คลองระพีพัฒน์ คลอง 13 และคลองพระยาบันลือ เป็นต้น สําหรับมาตรการเฝ้าระวังป้องกันการเกิดอุทกภัยถนนคันกั้นน้ํา ให้เจ้าหน้าที่ติดตามข่าวสารจากกรมอุตุนิยมวิทยา บูรณาการข้อมูลการระบายน้ํากับกรมชลประทาน การวิเคราะห์ข้อมูลและวางแผนจัดเจ้าหน้าที่ออกตรวจตราสภาพระดับน้ํา และเตรียมเครื่องจักรกล วัสดุ อุปกรณ์ รวมทั้งประชาสัมพันธ์ให้ประชาชน และอาสาสมัครกรมทางหลวงชนบท (อส.ทช.) มีส่วนร่วมเฝ้าระวังแจ้งเตือนระดับน้ําทราบโดยเร็ว หากประชาชนพบเห็นสายทางชํารุดหรือน้ําท่วมผิวทาง สามารถแจ้งได้ที่ ศูนย์ปลอดภัยกระทรวงคมนาคม 1356 สายด่วนกรมทางหลวง 1586 และกรมทางหลวงชนบท 1146
รัฐบาลไทย-ข่าวทำเนียบรัฐบาล-ครบ 8 วัน ยอดรับแจ้งต่างด้าวทะยานสู่ 3 แสนราย ทุกศูนย์ฯ เปิดบริการปกติ
วันจันทร์ที่ 31 กรกฎาคม 2560
ครบ 8 วัน ยอดรับแจ้งต่างด้าวทะยานสู่ 3 แสนราย ทุกศูนย์ฯ เปิดบริการปกติ
“โฆษกแรงงาน”เผยตัวเลขสะสมศูนย์รับแจ้งฯ ต่างด้าวหลังเปิดบริการครบ 8 วัน นายจ้าง 84,972ราย ลูกจ้างต่างด้าว 288,954 คน ย้ํา ทุกศูนย์ฯ ยังเปิดบริการตามปกติ พื้นที่ประสบอุทกภัยไม่ได้รับผลกระทบ
“โฆษกแรงงาน”เผยตัวเลขสะสมศูนย์รับแจ้งฯ ต่างด้าวหลังเปิดบริการครบ 8 วัน นายจ้าง 84,972ราย ลูกจ้างต่างด้าว 288,954 คน ย้ํา ทุกศูนย์ฯ ยังเปิดบริการตามปกติ พื้นที่ประสบอุทกภัยไม่ได้รับผลกระทบ เตือน นายจ้างที่ใช้แรงงานต่างด้าวกลุ่มที่ไม่มีเอกสารการจ้างงาน ไม่มีใบอนุญาตทํางานรีบมาแจ้งให้ทันตามกําหนดมีเวลาถึง 7 ส.ค. นี้เท่านั้น พบการแจ้งใช้แรงงานต่างด้าวในกิจการเกษตรและปศุสัตว์ ก่อสร้าง ขายอาหารและเครื่องดื่มเยอะสุด กรุงเทพฯ สมุทรปราการ ระยอง 3 อันดับแรกยื่นคําขอแจ้งการใช้แรงงานต่างด้าวสูงสุด นายจ้างแจ้งการใช้แรงงานสัญชาติเมียนมาอันดับ 1
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงานเผยว่า ศูนย์เฉพาะกิจเพื่ออํานวยการบริหารจัดการการทํางานของคนต่างด้าว (ศฉต.) กระทรวงแรงงาน ได้รายงานผลการปฏิบัติงานประจําวันที่ 31 ก.ค.60 ซึ่งครบ 1 สัปดาห์ของการเปิดศูนย์รับแจ้งการทํางานของคนต่างด้าวทั่วประเทศ 100 ศูนย์ โดยเป็นศูนย์รับแจ้งใน กทม. 11 ศูนย์ และส่วนภูมิภาค 89 ศูนย์ พบว่า ตัวเลขสะสมตั้งแต่วันที่ 24 – 31 ก.ค.60 (ข้อมูลวันที่ 31 ก.ค. ณ เวลา 16.30 น.) มีนายจ้างมาแจ้งการใช้แรงงานต่างด้าวแล้ว 84,972 ราย ลูกจ้างต่างด้าว 288,954 คน เฉพาะวันที่ 31ก.ค.วันเดียว มีนายจ้างมายื่น 10,358 ราย ลูกจ้าง 35,045 คน และมีนายจ้างลงทะเบียนออนไลน์ 1,540ราย ลูกจ้าง 3,457 คน ได้รับแจ้งการจ้างแรงงานต่างด้าวสัญชาติเมียนมามากที่สุด รองลงมากัมพูชา และลาวตามลําดับ เมื่อจําแนกตามประเภทกิจการ 5 อันดับแรก ได้แก่ เกษตรและปศุสัตว์ รองลงมากิจการก่อสร้าง จําหน่ายอาหารและเครื่องดื่ม การให้บริการต่างๆ และกิจการต่อเนื่องการเกษตร ตามลําดับ
นายอนันต์ชัยกล่าวต่อว่า จังหวัดที่มีการยื่นขอจ้างคนต่างด้าวมากที่สุด 5 จังหวัด ได้แก่ กรุงเทพมหานคร สมุทรปราการ ระยอง นนทบุรี และปทุมธานี ทั้งนี้ กระทรวงแรงงาน ยืนยันว่าแม้ขณะนี้พื้นที่หลายจังหวัดกําลังประสบอุทกภัย แต่การทํางานของเจ้าหน้าที่ภายในศูนย์รับแจ้งการทํางานของคนต่างด้าวทั้ง 100 ศูนย์ทั่วประเทศยังคงเปิดให้บริการตามปกติทุกวัน ตั้งแต่วันที่ 24 ก.ค. - 7 ส.ค.60 ไม่เว้นวันหยุด ตั้งแต่เวลา 08.30 – 16.30 น.และสามารถแจ้งออนไลน์ได้ที่เว็บไซต์กรมการจัดหางาน ที่https://wpfast.doe.go.th/fast11/user/ จึงขอเชิญชวนนายจ้างที่มีการใช้แรงงานต่างด้าวเฉพาะกลุ่มที่ไม่มีเอกสารการจ้างงาน ไม่มีใบอนุญาตทํางาน ให้รีบมาดําเนินการเนื่องจากขณะนี้มีเวลาเหลือเพียง 1 สัปดาห์เท่านั้น เพื่อเข้าสู่ระบบการจ้างแรงงานที่ถูกกฎหมาย เป็นไปตามขั้นตอนและทันตามเวลาที่กําหนด สอบถามเพิ่มเติมได้ที่สายด่วนกรมการจัดหางาน โทร.1694 และศูนย์ประชาสัมพันธ์กระทรวงแรงงาน โทรศัพท์ 0 2232 1471
------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
ศูนย์เฉพาะกิจเพื่ออํานวยการบริหารจัดการการทํางานของคนต่างด้าว - ข้อมูล/
31 กรกฎาคม 2560
รัฐบาลไทย-ข่าวทำเนียบรัฐบาล-ผลการประชุมคณะกรรมการคุ้มครองผู้บริโภค ครั้งที่ 3/2560
วันพุธที่ 29 มีนาคม 2560
ผลการประชุมคณะกรรมการคุ้มครองผู้บริโภค ครั้งที่ 3/2560
นายออมสิน  ชีวะพฤกษ์  รัฐมนตรีประจําสํานักนายกรัฐมนตรี  เป็นประธานการประชุมคณะกรรมการคุ้มครองผู้บริโภค  ครั้งที่ 3/2560
วันนี้ (29 มีนาคม 2560) เวลา 09.30 น. ณ ห้องประชุมห้องประชุมอรรถไกวัลวที ชั้น 1 สํานักงานปลัด สํานักนายกรัฐมนตรี นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 3/2560 ซึ่งสรุปสาระสําคัญของการประชุมดังนี้
ที่ประชุมรับทราบการประกาศ ใหม่ 2 ฉบับ เกี่ยวกับสินค้า/บริการที่อาจเป็นอันตรายต่อผู้บริโภค ซึ่งผ่านการประชาพิจารณ์แล้ว และจะลงประกาศในราชกิจจานุเบกษาต่อไป
ได้แก่
1. ประกาศคณะกรรมการคุ้มครองผู้บริโภคว่าด้วยหลักเกณฑ์ วิธีการ และเงื่อนไขการดําเนินการเกี่ยวกับสินค้าที่อาจเป็นอันตรายแก่ผู้บริโภค
2. ประกาศคณะกรรมการคุ้มครองผู้บริโภคว่าด้วยหลักเกณฑ์ วิธีการ และเงื่อนไขการดําเนินงานเกี่ยวกับบริการที่อาจเป็นอันตรายแก่ผู้บริโภค
พร้อมกันนี้ ที่ประชุมได้พิจารณาและมีมติเห็นชอบให้ดําเนินคดีกับผู้ประกอบธุรกิจด้านสินค้าและบริการทั่วไป จํานวน 10 เรื่อง โดยส่วนใหญ่เป็นธุรกิจฟิตเนส เสริมความงาม
ทัวร์ และจําหน่ายตั๋วเครื่องบินตลอดจนธุรกิจจําหน่ายรถยนต์ทั้งใหม่และรถยนต์ที่ผ่านการใช้แล้ว รวมทั้งดําเนินคดีกับผู้ประกอบธุรกิจอสังหาริมทรัพย์ จํานวน 6 เรื่อง
เช่น โครงการเมอริท แกรนด์ สุวรรณภูมิ โครงการบลูโอเชี่ยน พัทยา ,โครงการเดอะคิทท์ – ติวานนท์ โครงการอาคารชุดอโยธยาเพลส และบริษัท แลนดี้โฮม จํากัด เป็นต้น
ซึ่งเป็นปัญหาส่วนใหญ่มาจากสร้างบ้านพักอาศัยไม่ได้มาตรฐาน สร้างไม่เสร็จ หรือหยุดดําเนินการก่อสร้าง ทิ้งงานโดยไม่มีเหตุผล หรือไม่เป็นไปตามที่ตกลงทําสัญญาไว้
หรือผู้บริโภคขอเงินคืนเพราะว่าไม่ได้ดําเนินการก่อสร้าง หลังจากจ่ายเงินดาวน์ครบตามสัญญาแล้ว เป็นต้น
ทั้งนี้ หากประชาชนที่สนใจหรือต้องการทราบรายละเอียดเพิ่มเติม สามารถโทรสอบถามเพิ่มเติมได้ที่ โทรสายด่วน 1166 ในวันและเวลาราชการ หรือเว็ปไซด์ www.ocpb.go.th
ตลอด 24 ชั่วโมง
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมชุมชนต้นแบบศูนย์เรียนรู้ชุมชนคุณธรรมน้อมนำหลักปรัชญาเศรษฐกิจพอเพียง
วันพุธที่ 17 มกราคม 2561
นายกรัฐมนตรีตรวจเยี่ยมชุมชนต้นแบบศูนย์เรียนรู้ชุมชนคุณธรรมน้อมนําหลักปรัชญาเศรษฐกิจพอเพียง
ชุมชนผาบ่องจัดตั้งกลุ่มออมทรัพย์ทําให้มีแหล่งเงินทุนหาเลี้ยงชีพ ทําให้มีการพัฒนาและมีคุณภาพชีวิตที่ดีขึ้น
วันนี้ (17 ม.ค. 61) เวลา 14.50 น. ณ ชุมชนคุณธรรมน้อมนําหลักปรัชญาเศรษฐกิจพอเพียง (ศาสตร์พระราชา สะพานข้าว-ก้าวเพื่อสุข) บ้านผาบ่อง อ. เมือง จ. แม่ฮ่องสอน พล.อ.ประยุทธ์ จันทร์โอชา นายกรัฐมนตรี และคณะเยี่ยมชมศูนย์เรียนรู้ชุมชนคุณธรรมน้อมนําหลักปรัชญาเศรษฐกิจพอเพียง พร้อมชมการสาธิตการแปรรูปน้ํามันถั่วลิสงและข้าวเพื่อสุขภาพ แปลงนาเกษตรอินทรีย์ โดยมี ประธานชุมชนคุณธรรม ผู้บริหารท้องถิ่น ข้าราชการ ผู้บริหารธนาคารออมสินกลุ่มออมทรัพย์เพื่อการผลิตบ้านผาบ่อง ตลอดจนเจ้าหน้าที่ที่เกี่ยวข้อง รอให้การต้อนรับ
นายอมร ศรีตระกูล ประธานชุมชนคุณธรรมฯ กล่าวถึงที่มาของชุมชนบ้านผาบ่องว่า ชุมชนบ้านผาบ่อง มีการดําเนินงานตามหลักเกณฑ์การประเมินชุมชนคุณธรรมของกระทรวงวัฒนธรรม มีผลการดําเนินงานอยู่ในระดับชุมชนคุณธรรมต้นแบบ โดยหัวใจสําคัญแห่งความสําเร็จของการพัฒนาคือ ประชากรในชุมชนซึ่งเป็นชาวไทใหญ่-ปกาเกอญอ ได้น้อมนําหลักปรัชญาเศรษฐกิจพอเพียง มาใช้เป็นแนวทางดํารงชีวิต ส่งผลให้คนชุมชนอยู่อย่างร่มเย็น เป็นสุข มีการนําทุนทางวัฒนธรรมของชุมชนมาพัฒนาคนและสังคม สร้างคนในชุมชนให้เป็นคนดี มีคุณธรรม ภูมิใจในความเป็นไทย ส่งผลให้เป็นสังคมที่มีความเอื้ออาทรและปรองดองสมานฉันท์ สร้างรายได้ให้แก่คนในชุมชนและเกิดการกระจายรายได้อย่างสมดุลด้วย
สําหรับกลุ่มออมทรัพย์บ้านผาบ่อง ได้ร่วมกับสํานักวัฒนธรรม จังหวัดแม่ฮ่องสอน เสนอโครงการสืบสานวิถีไท ร่วมใจพัฒนาชุมชนผาบ่อง ในโครงการประกวดชุมชนประชารัฐออมสินสีชมพู โครงการออมสิน ซึ่งได้จัดตั้งกลุ่มออมทรัพย์ชุมชนผาบ่อง เมื่อวันที่ 9 ธันวาคม 2559 ปัจจุบันมีสมาชิก จํานวน 225 คน ทําให้สมาชิกได้มีเงินออม เงินเก็บ และมีแหล่งเงินทุนเพื่อใช้ในการประกอบอาชีพและพัฒนาคุณภาพชีวิตสมาชิก รวมถึงพัฒนาชุมชนท้องถิ่นอีกด้วย
จากนั้น นายกรัฐมนตรีและคณะ ได้ถ่ายภาพร่วมกับคณะกรรมการหมู่บ้าน ก่อนออกเดินทางโดยรถรางไปยังศูนย์เรียนรู้คุณธรรมน้อมนําหลักปรัชญาเศรษฐกิจพอเพียง (กาดซอกจ่า) บ้านผาบ่อง
----------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ เตือนประชาชนในพื้นที่ ระวังฝนตกหนัก น้ำป่าไหลหลาก
วันจันทร์ที่ 27 เมษายน 2563
นายกฯ เตือนประชาชนในพื้นที่ ระวังฝนตกหนัก น้ําป่าไหลหลาก
นายกฯ เตือนประชาชนในพื้นที่ ระวังฝนตกหนัก น้ําป่าไหลหลาก
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงพี่น้องประชาชน จากสภาพอากาศเปลี่ยนแปร มีพายุฤดูร้อน ทําให้เกิดฝนตกหนักและลมกรรโชกแรงในหลายพื้นที่ ซึ่งเป็นสภาพอากาศในเดือนเมษายนซึ่งเป็นช่วงแล้งต่อฝน มักจะเกิดพายุฤดูร้อนขึ้นได้ในหลายพื้นที่ จึงเตือนประชาชนในพื้นที่เสี่ยง ระวังฝนตกหนัก น้ําป่าไหลหลาก รวมทั้ง เกษตรกรต้องดูแล ป้องกัน และระวังความเสียหายที่จะเกิดกับพืชผลทางการเกษตรไว้ด้วย โดยนายกรัฐมนตรีติดตามรายงานสถานการณ์น้ําป่าไหลหลากจากดอยอินทนนท์ จ. เชียงใหม่ ซึ่งเหตุจากมีฝนตกหนักต่อเนื่อง จึงกําชับให้หน่วยงานจังหวัดทั้งฝ่ายปกครองและฝ่ายความมั่นคง ในพื้นที่ เข้าไปดูแลประชาชนที่จะได้รับผลกระทบ พร้อมสั่งให้มีการติดตามประเมินสถานการณ์พายุและสภาพอากาศอย่างใกล้ชิดเพื่อแจ้งเตือนประชาชนในพื้นที่ด้วย
อย่างไรก็ตาม ข้อมูลจากศูนย์อุตุนิยมวิทยาภาคเหนือ รายงานเผยว่าภาคเหนือ ในช่วงวันที่ 27 - 28 เมษายน 63 ยังมีแนวโน้มการเกิดฝนฟ้าคะนองถึงร้อยละ 40 ของพื้นที่ และจะเริ่มลดน้อยลงตั้งแต่วันที่ 29 เมษายน 63 เป็นต้นไป
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง ผอ.ศูนย์ความร่วมมือด้านนวัตกรรมของจีน เข้าคารวะ รมว.วท. เนื่องในโอกาสเข้ารับตำแหน่งใหม่ พร้อมหารือแนวทางการดำเนินงานด้าน วทน. ระหว่าง 2 ประเทศ
วันจันทร์ที่ 9 มกราคม 2560
รอง ผอ.ศูนย์ความร่วมมือด้านนวัตกรรมของจีน เข้าคารวะ รมว.วท. เนื่องในโอกาสเข้ารับตําแหน่งใหม่ พร้อมหารือแนวทางการดําเนินงานด้าน วทน. ระหว่าง 2 ประเทศ
รอง ผอ.ศูนย์ความร่วมมือด้านนวัตกรรมของจีน เข้าคารวะ รมว.วท. เนื่องในโอกาสเข้ารับตําแหน่งใหม่ พร้อมหารือแนวทางการดําเนินงานด้าน วทน. ระหว่าง 2 ประเทศ
วันที่ 6 มกราคม 2560 อาคารพระจอมเกล้า กระทรวงวิทยาศาสตร์ฯ / นายจุนเหวย หวัง (Mr.JunWei WANG) รองผู้อํานวยการศูนย์ความร่วมมือด้านนวัตกรรม สถาบันบัณฑิตวิทยาศาสตร์แห่งสาธารณรัฐประชาชนจีนประจําประเทศไทย (CAS Innovation Cooperation Centre, Bangkok) เข้าเยี่ยมคารวะ ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี (รมว.วท.)
เนื่องในโอกาสเข้ารับตําแหน่งใหม่ พร้อมหารือแลกเปลี่ยนแนวทางการดําเนินงานด้านวิทยาศาสตร์ เทคโนโลยีและนวัตกรรม (วทน.) ระหว่าง 2 ประเทศ ซึ่งเป็นผลสืบเนื่องจากการลงนามบันทึกความเข้าใจระหว่าง กระทรวงวิทยาศาสตร์และเทคโนโลยี (วท.) และ CAS เมื่อวันที่ 9 ธันวาคม 2559 ณ อาคารสํานักงานใหญ่ CAS โดยมีวัถตุประสงค์เพื่อส่งเสริม สนับสนุน และพัฒนาความร่วมมือที่ทั้ง 2 ฝ่าย มีความสนใจที่จะพัฒนาร่วมกัน และเน้นให้เกิดการดําเนินงานที่เป็นรูปธรรมอย่างต่อเนื่องและมีการทบทวนให้สอดคล้องกับสถานการณ์ที่เปลี่ยนแปลง
สําหรับสถาบันบัณฑิตวิทยาสศาตร์จีน (Chinese Academy of Sciences – CAS) อยู่ระหว่างดําเนินการจัดตั้งสํานักงานสาขาที่กรุงเทพฯ (CAS Innovation Centre in Bangkok) เพื่อการค้นคว้า พัฒนา และขับเคลื่อนความร่วมมือระหว่างประเทศในด้าน วทน. และใช้เป็นสํานักงานประสานกิจการความร่วมมือในเอเชียตะวันออกเฉียงใต้ทั้งหมด
ในส่วนของ วท. กําลังเตรียมการจัดตั้งสํานักงานที่ปรึกษาด้านวิทยาศาสตร์และเทคโนโลยีประจําสถานเอกอัครราชทูต ณ กรุงปักกิ่ง เพื่อทําหน้าที่กลั่นหรอง ประสานงาน และช่วยให้การดําเนินงานความร่วมมือระหว่างไทยและจีนเป็นไปอย่างรวดเร็ว สามารถให้ข้อมูลด้าน วทน. ได้อย่างถูกต้องและฉับไวและให้คําปรึกษากับนักวิชาชีพและนักวิทยาศาสตร์ไทยในจีนได้ โดยมีภารกิจ ดังนี้
1. ศึกษา วิเคราะห์ และจัดทําข้อเสนอแนะในการจัดทํานโยบาย มาตรการ การพัฒนาวิทยาศาสตร์ เทคโนโลยี และนวัตกรรรม ของกระทรวงที่เกี่ยวข้องกับประเทศจีน รวมทั้งนโยบายและยุทธศาตร์ที่เกี่ยวข้องไปสู่การปฏิบัติและจัดทําแผนปฏิบัติการ (Action Plan) ของหน่วยงาน
2. เฝ้าติดตามวิเคราะห์ นโยบาย มาตรการ ภาวะความเคลื่อนไหว และจัดทํารายงานข้อมูลความก้าวหน้าด้าน วทน. ในประเทศจีนเสนอต่อกระทรวง
3. สร้างเครือข่ายผู้เชี่ยวชาญด้าน วทน. จีน และให้คําปรึกษานักเรียนไทยด้าน วทน. ในประเทศจีน เพื่อขยายโอกาสความร่วมมือ ตลอดจนถ่ายทอดองค์ความรู้และวิทยาการสู่ประเทศไทย
4. แสวงหาความต้องการหรือความร่วมมือในการวิจัยและพัฒนาด้าน วทน. จากประเทศจีน
5. เผยแพร่องค์ความรู้ด้าน วทน. ของจีนให้เป็นประโยชน์แก่ภาคเอกชนไทย ตลอดจนส่งเสริมการถ่ายโอนเทคโนโลยีระหว่างเอกชนไทย-จีน
6. ช่วยแก้ไขปัญหาประเด็นที่เกี่ยวข้องกับความร่วมมือด้าน วทน. ไทย – จีน ตามบทบาทหน้าที่กําหนดไว้ได้
7. ประสานและบริการจัดกิจกรรมที่เกี่ยวข้องกับความร่วมมือระหว่างหน่วยงานในสังกัดกระทรวง หน่วยงานรัฐ เอกชน และสถานศึกษาในประเทศจีน
8. ทําหน้าที่ผู้แทนหน่วยงานด้านวิทยาศาสตร์และเทคโนโลยีของไทยในจีน เพื่อพัฒนาและยกระดับความสัมพันธ์อันเป็นผลประโยชน์ร่วมกัน
รัฐบาลไทย-ข่าวทำเนียบรัฐบาล-รองปลัดวรวรรณฯ ลงพื้นที่เยี่ยมชมสวนสละอาทิตย์ บ้านหนองปลิง ชุมชนต้นแบบนำระบบตลาดออนไลน์ฝ่าวิกฤตโควิค-19
วันพฤหัสบดีที่ 13 สิงหาคม 2563
รองปลัดวรวรรณฯ ลงพื้นที่เยี่ยมชมสวนสละอาทิตย์ บ้านหนองปลิง ชุมชนต้นแบบนําระบบตลาดออนไลน์ฝ่าวิกฤตโควิค-19
นางวรวรรณ ชิตอรุณ รองปลัดกระทรวงอุตสาหกรรม  ลงพื้นที่เยี่ยมชมสวนสละอาทิตย์ บ้านหนองปลิง ชุมชนต้นแบบนําระบบตลาดออนไลน์ฝ่าวิกฤตโควิค-19
จ.สุราษฎร์ธานี : นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายเจตนิพิฐ รอดภัย รองอธิบดีกรมส่งเสริมอุตสาหกรรม นายภักดี ปานหงษ์ อุตสาหกรรมจังหวัดสุราษฎร์ธานี นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ลงพื้นที่เยี่ยมชมสวนสละอาทิตย์ ชุมชนบ้านหนองปลิง อําเภอนาสาร จังหวัดสุราษฎร์ธานี โดยมีนายกัมปนาท กลิ่นเสาวคนธ์ นายอําเภอบ้านนาสาร และผู้นําชุมชนให้การต้อนรับ
ซึ่งสํานักงานอุตสาหกรรมจังหวัดสุราษร์ธานี และ Big Brother ผู้ประกอบการเหมืองแร่ในพื้นที่ได้ร่วมกันสนับสนุนผ่านโครงการยกระดับหมู่บ้านอุตสาหกรรมสร้างสรรค์อุตสาหกรรม (Creative Industry Village :CIV) ประจําปี 2562 หมู่บ้าน CIV เน้นให้หมู่บ้านนําทุนวัฒนธรรม วิถีชีวิต มาผนวกกับความคิดสร้างสรรค์และการออกแบบ เพื่อสร้างผลิตภัณฑ์ใหม่ๆ ของสินค้าที่ระลึกเพื่อการท่องเที่ยวและบริการให้เกิดมูลค่าเพิ่มทางเศรษฐกิจบนแนวคิดอุตสาหกรรมสร้างสรรค์ และยังได้เข้าร่วมโครงการ Big Brother หรือ “พี่ช่วยน้อง” ของกรมส่งเสริมอุตสาหกรรม ซึ่งเป็นโครงการสานพลังประชารัฐ เพื่อช่วยขับเคลื่อน SMEs ไปสู่ยุค 4.0 ชุมชนได้รับการส่งเสริม สนับสนุน จากผู้ประกอบการเหมืองแร่ในพื้นที่ในการสนับสนุน แนะนําแนวคิดการออกแบบผลิตภัณฑ์
โดยมี นายอาทิตย์ มติธรรม เจ้าของสวนให้การต้อนรับและแนะนําการปลูกสละ และการแปรรูปสละลอยแก้ว ซึ่งถือได้ว่าสวนแห่งนี้มีระบบการบริหารจัดการที่ทันสมัย นําเทคโนโลยีมาช่วยในทุกขั้นตอนไม่ว่าจะเป็นระบบการจัดการสวน การตลาดผ่านสื่อออนไลน์ และสามารถปรับตัวในช่วงสถานการณ์โควิค-19 ได้ดี ซึ่งในช่วงเวลาดังกล่าวทางสวนได้ปรับเปลี่ยนการขายจากการขายหน้าร้านเป็นการขายผ่านช่องทางออนไลน์ ซึ่งได้รับการตอบรับจากลูกค้าเป็นอย่างดี